Case ID: 1227018
Sentence 121: İlk öncə nəzərə alınmalıdır ki, “Vergi ödəyicilərinin 2017-ci ilin 1 yanvar tarixinə mövcud olan vergi borclarının tənzimlənməsi haqqında" Azərbaycan Respublikasının 2016-cı il 30 dekabr tarixli 474VQ №-li Qanununun tətbiqi ilə bağlı vergi ödəyicilərinin şəxsi hesab vərəqələrində əməliyyatların edilməsinə dair Azərbaycan Respublikası Ali Məhkəməsinin xx.xx.2020-ci il tarixli Qərardadının qəbul edilməsinə əsas vergi orqanı tərəfindən “Dürüsləşmə” adı altında şəxsi hesab vərəqəsinə düzəlişlərin edilməsi zamanı inzibati aktın qəbul edilib edilməməsi ilə əlaqədar kassasiya icraatı zamanı Ali Məhkəmənin məhkəmə tərkibləri arasında fərqli hüquqi yanaşmaların mövcud olduğu müəyyən olması səbəbindən məhkəmə təcrübəsinin vahidliyinin təmin edilməsi məqsədilə qəbul edilmişdir.Həmin Qərardadın 55-ci bəndindədə qeyd olunduğu kimi “Dürüsləşmə” əməliyyatı adda əməliyyat vergi qanunvericiliyində birbaşa tənzimlənməmişdir.Qərardadın 55-ci bəndində kollegiyanın mövgeyi ondan ibarət olmuşdur ki, “dürüsləşmə” əməliyyatı adı altında vergi ödəyicisi üçün əlavə (yeni) vergi öhdəliyi yaratmadan, uçot sənədlərindəki dürüstlüyü təmin etmək məqsədi ilə, əslində həmin məqamadək yaranmış və faktiki mövcud olan (hər hansı hüquqi əsasa görə aradan qalxmayan, xitam verilməyən) vergi öhdəliyinə dair məlumatı şəxsi hesab vərəqəsində əks etdirməkdə ifadə edilən faktiki xarakterli hərəkəti verginin hesablanması (yeni, əlavə vergi öhdəliyinin yaranması) kimi qiymətləndirilməli deyil.